b"\n_START_ARTICLE_\nAbenida ng United Nations\n_START_SECTION_\nKasaysayan\n_START_PARAGRAPH_\nAng Abenida ng United Nations ay dating tinawag na Kalye Isaac Peral (Kastila: Calle Isaac Peral, Ingles: Isaac Peral Street), mula kay Isaac Peral, Kastilang inhinyero na nagdisenyo ng kauna-unahang submarinong pang-militar na fully-capable sa mundo noong huling bahagi ng ika-19 na dantaon. Binigyan ito ng bagong pangalan bilang pagkilala sa Pandaigdigang Organisasyon sa Kalusugan (isang ahensiya ng Mga Nagkakaisang Bansa) na ang gusali nito'y itinayo noong 1959 sa dating ari-arian ng Unibersidad ng Pilipinas sa timog-kanlurang kanto nito sa Abenida Taft._NEWLINE_Ang abenida ay lugar din ng kauna-unahang Otel ng Hilton sa Pilipinas na binuksan noong\xc2\xa01960. Kilala na ngayon bilang Waterfront Manila Pavilion ang otel na ito."